**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 19.04.2022, ora 08.00 – 20.04.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 20.04.2022, ora 07.00**

**RÂURI**

Debitele au fost în creștere datorită efectului combinat al precipitațiilor căzute în interval și cedării apei din stratul de zăpadă din zona montană, în bazinele superioare ale râurilor: Jiu, Olt, Argeș şi Ialomița.

Pe celelalte râuri debitele au fost în scădere, exceptând râurile din bazinele: Someșul Mic, Bega, Timiș, Bârzava, Moravița, Caraș, Nera, Cerna, Vedea, Bârlad, bazinele mijlocii şi inferioare ale Jiului, Oltului, Argeșului, Ialomiței, pe cursul mijlociu şi inferior al Prutului şi pe râurile din Dobrogea, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30 – 80%, mai mari (în jurul și peste normalele lunare) pe cursul superior şi mijlociu al Bistriței și mai mici (sub 30% din normalele lunare) pe râurile din bazinele hidrografice Moravița şi Bârlad şi pe afluenții Prutului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere, ca urmare a efectului combinat al precipitațiilor prognozate şi cedării apei din stratul de zăpadă din zona montană, pe râurile din bazinele superioare şi mijlocii ale râurilor: Jiu, Olt, Argeș şi Ialomița.

Pe celelalte râuri debitele vor fi în scădere, exceptând râurile din bazinele: Someșul Mic, Bega, Timiș, Bârzava, Moravița, Caraș, Nera, Cerna, Vedea, Bârlad, bazinele inferioare ale Jiului, Oltului, Argeșului, Ialomiței, pe cursul mijlociu şi inferior al Prutului şi pe râurile din Dobrogea, unde vor fi relativ staționare.

Sunt posibile creșteri de niveluri și debite, ca urmare a precipitațiilor prognozate, cedării apei din stratul de zăpadă, pe unele râuri mici din zonele de deal și de munte din centrul şi sud-vestul țării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a II-a pentru: S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni).

**DUNĂRE**

Debitul la intrarea în țară (secțiunea Baziaș) în intervalul 19.04.2022 – 20.04.2022 a fost în scădere, având valoarea de 5500 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în scădere pe sectorul Gruia – Vadu Oii și în creștere pe sectorul Brăila – Tulcea.

Debitul la intrarea în țară (secțiunea Baziaș) va fi în scădere (5400 m3/s).

În aval de Porțile de Fier debitele vor fi în scădere pe tot sectorul.

**2.** **Situația meteorologică în intervalul 19.04.2022, ora 09.00 – 20.04.2022, ora 06.00**

**ÎN ŢARĂ**

Valorile termice au crescut ușor față de ziua precedentă în cea mai mare parte a țării, însă vremea a fost în continuare rece, chiar deosebit de rece în Oltenia, Muntenia și Dobrogea. Cerul a avut înnorări și s-au semnalat precipitații local în jumătatea sudică a țării și pe alocuri în vest și centru. Acestea au fost predominant sub formă de ploaie în Oltenia, Muntenia și Transilvania, doar ploi în Banat, Crișana și Dobrogea, iar la munte a nins. În regiunile sudice, trecător s-au semnalat descărcări electrice și cu totul izolat au fost și averse de măzăriche. Punctiform, s-au acumulat cantități de apă de peste 15...20 l/mp. Vântul a suflat slab și moderat. Stratul de zăpadă era prezent în zona montană înaltă și măsura *-în platformele staţiilor meteo-* până la 224 cm în Munţii Bucegi, la peste 2000 m altitudine. Temperaturile maxime s-au încadrat între 5 grade la Câmpulung Muscel și 15 grade la Băile Herculane și Moldova Nouă, iar la ora 06 se înregistrau valori cuprinse între -4 grade la Joseni, Miercurea Ciuc, Sfântu Gheorghe (Cv) și Târgu Lăpuș și 9 grade la Moldova Nouă. În a doua parte a nopţii, s-a produs brumă local în nord-vest și centru, pe arii restrânse în sud și cu totul izolat în rest.

**LA BUCUREŞTI**

Vremea s-a menținut deosebit de rece pentru această perioadă din an. Cerul a fost mai mult noros și temporar a plouat pe parcursul zilei și la începutul nopții, apoi s-a degajat treptat. În unele cartiere s-au acumulat cantități de apă de peste 15...20 l/mp. Vântul a suflat în general slab. Temperatura maximă a fost de 8 grade la toate stațiile, iar la ora 06 se înregistrau -1 grad în Băneasa, 1 grad la Filaret și 2 grade la Afumați.

**3. Prognoza meteorologică în intervalul 20.04.2022, ora 09.00 – 21.04.2022, ora 09.00**

**ÎN ŢARĂ**

Valorile termice se vor situa sub mediile multianuale specifice datei în toate regiunile. Temperaturile maxime se vor încadra în general între 7 și 15 grade, iar cele minime vor fi cuprinse între -3 și 6 grade. Cerul va fi temporar noros și va ploua local în jumătatea sudică a țării și pe arii mai restrânse în rest. Izolat, cu o probabilitate mai mare în Dobrogea, cantitățile de apă pot depăși 15...20 l/mp. La munte vor fi mai ales ninsori și se va mai depune strat de zăpadă. Vântul va sufla slab și moderat, cu unele intensificări în zonele montane, în special pe crestele Carpaților Meridionali, iar trecător și cu viteze mai mici și pe litoral.

**LA BUCUREŞTI**

Valorile termice se vor situa sub mediile multianuale specifice datei. Cerul va avea înnorări, cu probabilitate mai mare de ploaie pe parcursul zilei. Temperatura maximă va fi de 12...13 grade, iar cea minimă de 1...3 grade. Vântul va sufla slab și moderat.

1. ***CALITATEA APELOR***

***Administrația Națională Apele Române*** revine, în 19.04.2022, cu informații suplimentare referitor la poluarea accidentala cu titei, produsa pe râul Oltet, in data de 13.04.2022, precizând următoarele:

* se demonteaza barajele limitatoare de la Osica de Sus de catre echipele Conpet S.A.;
* se înlocuiesc barajele absorbante din zona comunei Fălcoiu, sat Cioroiu si ecologizează in continuare cu material absorbant malurile râului Olteț;
* în perioada următoare se va ecologiza zona cuprinsa intre locul avariei (oraș Balș) si C.H.E. Drăgănești.

Se monitorizeaza in continuare evenimentul de calitate a apei. Vom reveni cu informații suplimentare.

***Administrația Națională Apele Române*** informează despre producerea, in data de 19.04.2022, ora 11.00, unei poluari accidentale cu o cantitate neprecizata de substante necunoscute pe paraul Peța, in zona Parc Salca, municipiul Oradea, jud Bihor. S-a semnalat și fenomenul de mortalitate piscicola. Echipa de interventii la poluari accidentale din cadrul A.B.A. CRISURI s-a deplasat in teren. Vom reveni cu informații suplimetare.

***Administrația Națională Apele Române*** informează despre producerea, in data de 19.04.2022, ora 11.25, unei poluări accidentale a apei cursurilor de apa Bârlad și Părvești (Valea Mitocului) pe raza loc. Strâmtura Mitoc, comuna Banca. Poluarea s-a produs din cauza evacuării de ape uzate insuficient epurate prin gura de evacuare ce aparține SC VANBET SRL Banca - Punct de lucru Abator (posibile deficiente funcționale la echipamentele aferente stației de epurare), fiind constatata culoarea neagră in albia minora a r. Bârlad și r. Părvești, pe tronsonul aval gura de varsare. Nu s-a înregistrat mortalitate piscicolă. Laboratorul Calitatea Apei Vaslui a prelevat probe de apa din cursul de apa Barlad, din urmatoarele sectiuni:

-r. Bârlad - amonte 50 m de confluenta r. Părvești (Valea Mitocului);

-r. Bârlad - aval 100 m aval confluenta confluenta r. Părvești ( Valea Mitocului);

-r. Bârlad – aval confluenta r. Părvești - pod Gara Banca;

-r. Bârlad – pod Zorleni.

In urma deplasarii la teren a reprezentantilor SGA Vaslui s-a constatat ca nu se mai evacuau ape uzate prin gura de evacuare apartinand SC VANBET SRL - Punct de lucru Abator. Reprezentanti ai SC VANBET SRL intervin pe sectorul cursului de apa folosind un utilaj, pentru limitarea raspandirii poluarii spre aval iar pe sectorul afectat se intervine pentru preluarea si indepartarea namolului din cursul de apa Parvesti (Valea Mitocului).

Zonele afectate sunt supravegheate in continuare de catre reprezentantii SGA Vaslui.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Garda Forestieră Suceava*** informează despre producerea, în data de 14.04.2022, ora 21.30, unui incendiu care a afectat 0,1 ha litieră pe raza OS Livezi, DS Bacău, UAT Livezi. Incendiul a fost stins, în aceeași zi, la ora 23.50 prin intervenția a 8 silvicultori și 7 cetățeni. Cauza: foc deschis, lăsat nesupravegheat.

***Garda Forestieră Suceava*** informează despre producerea, în data de 13.04.2022, ora 16.00, unui incendiu care a afectat 0,05 ha litieră pe raza OS Comănești, DS Bacău, UAT Agăș. Incendiul a fost stins, în aceeași zi, la ora 18.30 prin intervenția a 4 silvicultori, 11 pompieri. Cauza: foc deschis, lăsat nesupravegheat.

***Direcția Silvică Prahova*** informează despre producerea, în data de 15.04.2022, ora 09.00, unui incendiu care a afectat 3,1 ha litieră pe raza OS Vălenii de Munte, DS Prahova, UAT Gura Vitioarei. Incendiul a fost stins, în aceeași zi, la ora 11.00 prin intervenția a 3 silvicultori și 6 cetățeni. Cauza: foc deschis, lăsat nesupravegheat.

***Direcția Silvică Prahova*** informează despre producerea, în data de 14.04.2022, ora 13.00, unui incendiu care a afectat 2,06 ha litieră pe raza OS Vărbila, District Ecologic Valea Mireșu, zona Lapoș. Incendiul a fost stins, în aceeași zi, la ora 15.30, prin intervenția a 3 silvicultori și 3 cetățeni. Cauza: foc deschis, lăsat nesupravegheat.

***Administrația Rezervației Biosferei Delta Dunării*** informează despre producerea, în 12.04.2022, ora 15.00, unui incendiu de vegetație uscată care a afectat 800 ha vegetație uscata (200 arbori) pe raza Districtului Ecologic Murighiol-Sf Gheorghe-intre lac Taranova, lac Babinți, grindul Coșovei, lac Uzlina, județul Tulcea. Incendiul s-a stins in 16.05.2022, ora 02.00. Nu s-au observat mortalități la păsări si animale sălbatice. Nu au fost afectate obiective socio-economice. Nu se cunosc cauzele declanșatoare.

***Administrația Rezervației Biosferei Delta Dunării*** informează despre producerea, în 16.04.2022, ora 17, unui incendiu care a afectat 7 ha vegetație uscata pe raza Districtului Ecologic Maliuc-Crișan-zona Ceamurlia Mica, la SV de localitatea Crișan, județul Tulcea. Incendiul s-a stins după doua ore. Nu s-au observat mortalități la păsări si animale sălbatice. Nu au fost afectate obiective socio-economice. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**Direcția de Comunicare, Transparență și IT**